CELEX: 32015R1757
Language: lv
Date: 2015-09-28 00:00:00
Title: Komisijas Īstenošanas regula (ES) 2015/1757 (2015. gada 28. septembris), ar ko apstiprina folpetu kā aktīvo vielu izmantošanai 6. produktu veida biocīdos (Dokuments attiecas uz EEZ)

2.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 257/12
            
         KOMISIJAS ĪSTENOŠANAS REGULA (ES) 2015/1757
   (2015. gada 28. septembris),
   ar ko apstiprina folpetu kā aktīvo vielu izmantošanai 6. produktu veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 90. panta 2. punktu,
   tā kā:
   
               (1)
            
            
               Itālija 2009. gada 13. jūlijā saskaņā ar Eiropas Parlamenta un Padomes Direktīvas 98/8/EK (2) 11. panta 1. punktu saņēma pieteikumu par aktīvās vielas folpeta iekļaušanu direktīvas I pielikumā lietošanai biocīdos, kuri pieder pie minētās direktīvas V pielikumā definētā 6. produkta veida biocīdiem “konteineros izmantojami konservanti” un atbilst 6. produkta veida biocīdiem, kas definēti Regulas (ES) Nr. 528/2012 V pielikumā.
            
         
               (2)
            
            
               Itālija 2011. gada jūnijā saskaņā ar Direktīvas 98/8/EK 11. panta 2. punktu iesniedza Komisijai novērtējuma ziņojumu ar ieteikumiem.
            
         
               (3)
            
            
               Ņemot vērā kompetentās novērtētājiestādes secinājumus, Biocīdu komiteja 2014. gada 17. jūnijā sagatavoja Eiropas Ķimikāliju aģentūras atzinumu.
            
         
               (4)
            
            
               Saskaņā ar minēto atzinumu 6. produkta veida biocīdi, kas satur folpetu, varētu atbilst Direktīvas 98/8/EK 5. panta prasībām, ja attiecībā uz šīs vielas lietošanu tiek ievēroti konkrēti nosacījumi.
            
         
               (5)
            
            
               Tāpēc ir lietderīgi apstiprināt folpetu lietošanai 6. produkta veida biocīdos ar noteikumu, ka tiek ievēroti pielikumā noteiktie īpašie nosacījumi.
            
         
               (6)
            
            
               Folpets klasificējams kā 1. kategorijas ādas sensibilizators, kas definēts Eiropas Parlamenta un Padomes Regulas (EK) Nr. 1272/2008 (3) I pielikumā, tāpēc izstrādājumi, kuri apstrādāti ar folpetu vai kuros folpets iestrādāts, būtu atbilstoši jāmarķē, kad tos laiž tirgū.
            
         
               (7)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Folpetu apstiprina kā aktīvo vielu lietošanai 6. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 28. septembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
      (3)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpašie nosacījumi
               
            
                  Folpets
               
               
                  
                     IUPAC nosaukums:
                  N-(trihlormetiltio)-ftalimīds
                  EK Nr.: 205-088-6
                  
                     CAS Nr.: 133-07-3
               
               
                  940 g/kg
               
               
                  2016. gada 1. janvāris
               
               
                  2025. gada 31. decembris
               
               
                  6
               
               
                  Produkta novērtēšanā īpaša uzmanība jāpievērš ekspozīcijām, riskiem un iedarbīgumam, kas saistīti ar katru lietojuma veidu, uz kuru attiecas atļaujas pieteikums, bet kurš Savienības līmeņa novērtējumā par aktīvās vielas izraisīto risku nav skatīts.
                  Lai attiecībā uz biocīdiem saņemtu atļauju, jāizpilda šādi nosacījumi:
                  
                              1)
                           
                           
                              rūpnieciskiem lietotājiem nosaka drošas darba metodes un attiecīgus organizatoriskus pasākumus. Ja citādā veidā ekspozīciju līdz pieņemamam līmenim samazināt nav iespējams, produktus lieto, izmantojot piemērotus individuālos aizsardzības līdzekļus;
                           
                        
                              2)
                           
                           
                              ņemot vērā apdraudējumu augsnei, produktu marķējumā un vajadzības gadījumā drošības datu lapās norāda, ka, konservētos maisījumus izmantojot ārpus telpām, jāveic augsnes aizsardzības pasākumi, lai novērstu noplūdes un līdz minimumam samazinātu vielas nonākšanu apkārtējā vidē, izņemot, ja var pierādīt, ka ir citi līdzekļi, ar kuriem apdraudējumu var samazināt līdz pieņemamam līmenim;
                           
                        
                              3)
                           
                           
                              ņemot vērā apdraudējumu augsnei, atļauju nedrīkst piešķirt tādu maisījumu konservēšanai, kurus ārpus telpām uzklāj ar smidzināšanu, izņemot, ja var pierādīt, ka apdraudējumu var samazināt līdz pieņemamam līmenim.
                           
                        Lai apstrādātus izstrādājumus varētu laist tirgū, jāizpilda šāds nosacījums:
                  atbildīgā persona par tā izstrādājuma laišanu tirgū, kurš ir apstrādāts ar folpetu vai kurā ir iestrādāts folpets, nodrošina, ka šā apstrādātā izstrādājuma marķējumā ir sniegta informācija, kas minēta Regulas (ES) Nr. 528/2012 58. panta 3. punkta otrajā daļā.
               
            
         (1)  Šajā slejā norādītā tīrības pakāpe ir saskaņā ar Direktīvas 98/8/EK 11. pantu veiktajā novērtēšanā izmantotās aktīvās vielas minimālā tīrības pakāpe. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.